CELEX: 
Language: el
Date: 1999-10-07 00:00:00
Title: Απόφαση του Συμβουλίου, της 27ης Σεπτεμβρίου 1999, περί εγκρίσεως της συμβάσεως μεταξύ της Ευρωπαϊκής Κοινότητας και της Υπηρεσίας Αρωγής και Έργων των ηνωμένων Εθνών για τους Πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής, για τα έτη 1999_+2001 #Σύμβαση μεταξύ της Ευρωπαϊκής Κοινότητας και της υπηρεσίας Αρωγής και Έργων των ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής

Avis juridique important

|

31999D0660

99/660/ΕΚ: Απόφαση του Συμβουλίου, της 27ης Σεπτεμβρίου 1999, περί εγκρίσεως της συμβάσεως μεταξύ της Ευρωπαϊκής Κοινότητας και της Υπηρεσίας Αρωγής και Έργων των ηνωμένων Εθνών για τους Πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής, για τα έτη 1999-2001  

Επίσημη Εφημερίδα αριθ. L 261 της 07/10/1999 σ. 0036 - 0036

ΑΠΟΦΑΣΗ ΤΟΥ ΣΥΜΒΟΥΛΙΟΥτης 27ης Σεπτεμβρίου 1999περί εγκρίσεως της συμβάσεως μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους Πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής, για τα έτη 1999-2001(1999/660/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181, σε συνδυασμό με το άρθρο 300 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) η σύμβαση που συνήφθη με την UNRWA σχετικά με τη βοήθεια στους πρόσφυγες στις χώρες της Εγγύς Ανατολής, που εγκρίθηκε στις 22 Οκτωβρίου 1996(2), έληξε στις 31 Δεκεμβρίου 1998·(2) η κοινοτική βοήθεια στην UNRWA αποτελεί μέρος της εκστρατείας κατά της φτώχειας στις αναπτυσσόμενες χώρες και συνεπώς συμβάλλει στη μακρόπνοη οικονομική και κοινωνική ανάπτυξη των οικείων πληθυσμιακών ομάδων και των χωρών υποδοχής στις οποίες διαβιούν·(3) πρέπει να συναφθεί νέα σύμβαση με την UNRWA έτσι ώστε να μπορέσει να συνεχιστεί η παροχή κοινοτικής βοήθειας στο πλαίσιο ενός ολοκληρωμένου προγράμματος που θα χαρακτηρίζεται από μια ορισμένη συνέχεια·(4) η συνεχής υποβοήθηση των δραστηριοτήτων της UNRWA θα συμβάλει στην επίτευξη των ανωτέρω στόχων της Κοινότητας,ΑΠΟΦΑΣΙΖΕΙ:Άρθρο 1H σύμβαση μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής για τα έτη 1999-2001 εγκρίνεται εξ ονόματος της Κοινότητας.Το κείμενο της σύμβασης επισυνάπτεται στην παρούσα απόφαση.Άρθρο 2Η εκτέλεση του προγράμματος κοινοτικής επισιτιστικής βοήθειας προς την UNRWA διέπεται από τη διαδικασία που ορίζει ο κανονισμός (ΕΚ) αριθ. 1292/96(3).Άρθρο 3Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη σύμβαση δεσμεύοντας την Κοινότητα(4).Άρθρο 4Η παρούσα απόφαση αρχίζει να ισχύει την ημέρα έκδοσής της.Βρυξέλλες, 27 Σεπτεμβρίου 1999.Για το ΣυμβούλιοΟ ΠρόεδροςK. HEMILÄ(1) Γνώμη που διατυπώθηκε στις 16 Σεπτεμβρίου 1999 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 282 της 1.11.1996, σ. 69.(3) ΕΕ L 166 της 5.7.1996, σ. 1.(4) Η ημερομηνία έναρξης ισχύος της σύμβασης θα δημοσιευθεί στην Επίσημη Εφημερίδα των Ευρωπαϊκών Κοινοτήτων μερίμνη της Γενικής Γραμματείας του Συμβουλίου της Ευρωπαϊκής Ένωσης.